ALT สุดจี๊ด! ปิดเทรดวันแรกพุ่งกว่า 60%
ALT สุดจี๊ด! ปิดเทรดวันแรกพุ่งกว่า 60% ทะลุเป้า 6.90 บ. โดยราคาหุ้นปิดตลาดวันนี้อยู่ที่ 7.55 บ. บวก 2.85 บ. หรือ 60.64% จากราคา IPO ที่ 4.70 บ. สูงสุดที่ 8.65 บ. ต่ำสุดที่ 7.35 บ. มูลค่าซื้อขายที่ 3.59 พันลบ.
4 ก.ค. 2559

ผู้สื่อข่าวรายงานว่า ราคาหุ้นบริษัท เอแอลที เทเลคอม จำกัด (มหาชน) หรือ ALT ปิดตลาดวันนี้ราคาอยู่ที่ 7.55 บาท บวก 2.85 บาท หรือ 60.64% จากราคา IPO ที่ 4.70 บาท สูงสุดที่ 8.65 บาท ต่ำสุดที่ 7.35 บาท มูลค่าซื้อขายที่ 3.59 พันล้านบาท ขณะที่ดัชนีตลาดหุ้นไทยโดยรวมบวก 0.66%
อนึ่ง ALT เป็นผู้ประกอบธุรกิจโทรคมนาคมแบบครบวงจร แบ่งเป็น 3 กลุ่มธุรกิจ ได้แก่ 1. ธุรกิจให้บริการสร้างสถานีฐาน ติดตั้ง และซ่อมแซมอุปกรณ์โทรคมนาคม 2. ธุรกิจจำหน่ายสินค้าในกลุ่มโทรคมนาคม ได้แก่ สายเคเบิลใยแก้วนำแสง, ตู้โทรคมนาคม, สถานีโทรคมนาคมเคลื่อนที่, สายอากาศ และอุปกรณ์โทรคมนาคมอื่นๆ3. ธุรกิจให้เช่าโครงสร้างพื้นฐานโทรคมนาคม
ด้าน บริษัทหลักทรัพย์ ฟินันเซีย ไซรัส ระบุในบทวิเคราะห์ให้ราคาเป้าหมาย ALT ที่ 6.90 บาท อิง PE 22 เท่า ซึ่งคิดเป็น PEG เพียง 0.5 เท่า โดยมองว่า ALT ทำธุรกิจโทรคมนาคมครบวงจร คือให้บริการสร้างและติดตั้งสถานีฐาน ขายสินค้า และให้เช่าโครงสร้างพื้นฐานด้านโทรคมฯ การเปลี่ยนเทคโนโลยีจาก 2G เป็น 3G และกำลังจะเป็น 4G นั้น เป็นประโยชน์โดยตรงต่อ ALT